CELEX: 32008R1124
Language: fi
Date: 2008-11-12 00:00:00
Title: Komission asetus (EY) N:o 1124/2008, annettu 12 päivänä marraskuuta 2008 , asetusten (EY) N:o 795/2004, (EY) N:o 796/2004 ja (EY) N:o 1973/2004 muuttamisesta neuvoston asetuksen (EY) N:o 1782/2003 mukaisesti suoriin tukiin oikeutettujen hamppulajikkeiden osalta

14.11.2008   
            
            
               FI
            
            
               Euroopan unionin virallinen lehti
            
            
               L 303/7
            
         
      KOMISSION ASETUS (EY) N:o 1124/2008,
   annettu 12 päivänä marraskuuta 2008,
   asetusten (EY) N:o 795/2004, (EY) N:o 796/2004 ja (EY) N:o 1973/2004 muuttamisesta neuvoston asetuksen (EY) N:o 1782/2003 mukaisesti suoriin tukiin oikeutettujen hamppulajikkeiden osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 145 artiklan c ja g alakohdan,
   sekä katsoo seuraavaa:
   
               (1)
            
            
               Asetuksen (EY) N:o 1782/2003 52 artiklan 1 kohdassa säädetään, että ollakseen oikeutettuja suoriin tukiin hamppulajikkeiden tetrahydrokannabinolipitoisuus ei saa ylittää 0,2:ta prosenttia ja että jäsenvaltioiden on perustettava järjestelmä, jonka avulla kasvien tetrahydrokannabinolipitoisuus voidaan tarkastaa.
            
         
               (2)
            
            
               Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä 21 päivänä huhtikuuta 2004 annetussa komission asetuksessa (EY) N:o 795/2004 (2), yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21 päivänä huhtikuuta 2004 annetussa komission asetuksessa (EY) N:o 796/2004 (3) ja neuvoston asetuksen (EY) N:o 1782/2003 soveltamista koskevista yksityiskohtaisista säännöistä, jotka koskevat mainitun asetuksen IV ja IV a osastossa säädettyjä tukijärjestelmiä sekä kesannoidun maan käyttöä raaka-aineiden tuottamiseen 29 päivänä lokakuuta 2004 annetussa komission asetuksessa (EY) N:o 1973/2004 (4) säädetään erityissäännöistä asetuksen (EY) N:o 1782/2003 soveltamiseksi hampuntuotantoon.
            
         
               (3)
            
            
               Viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (5) 17 artiklan mukaisesti komissio julkaisee jäsenvaltioiden antamien tietojen perusteella luettelon kaikista lajikkeista, joiden siementen ja lisäysaineiston kaupan pitämiseen ei sovelleta lajiketta koskevia rajoituksia.
            
         
               (4)
            
            
               Direktiivin 2002/53/EY 18 artiklan mukaisesti jäsenvaltioille voidaan antaa lupa kieltää kyseisen lajikkeen siementen ja lisäysaineiston pitäminen kaupan koko alueellaan tai sen osassa, jos todetaan, että kyseisen lajikkeen viljely saattaisi aiheuttaa vaaraa ihmisten terveydelle.
            
         
               (5)
            
            
               Jäsenvaltioiden ilmoitusten ja hampun tetrahydrokannabinolipitoisuuden vuosittaisten tarkastusten tulosten perusteella voidaan katsoa, että kaikkien yleisessä lajikeluettelossa olevien lajikkeiden tetrahydrokannabinolipitoisuus on kahta lajiketta lukuun ottamatta alle 0,2 prosenttia asetuksen (EY) N:o 1782/2003 52 artiklan mukaisesti.
            
         
               (6)
            
            
               Menettelyjen yksinkertaistamiseksi on aiheellista käyttää yleistä lajikeluetteloa suoriin tukiin oikeutettuja hamppulajikkeita koskevana viitetyökaluna ja vahvistaa menettely, jossa jäsenvaltioiden vastuulla on arvioida hampun tetrahydrokannabinolipitoisuuden vuosittaiset määritykset ja hyväksyä asiaankuuluvat toimenpiteet.
            
         
               (7)
            
            
               Sen vuoksi asetuksia (EY) N:o 795/2004, (EY) N:o 796/2004 ja (EY) N:o 1973/2004 olisi muutettava.
            
         
               (8)
            
            
               Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 795/2004 29 artikla seuraavasti:
   
      ”29 artikla
      Hampun tuotanto
      Asetuksen (EY) N:o 1782/2003 52 artiklan soveltamiseksi pinta-aloja, joilla viljellään hamppua, koskevien oikeuksien maksamisen edellytyksenä on neuvoston direktiivin 2002/53/EY 17 artiklan mukaisesti julkaistussa viljelykasvilajien yleisessä lajikeluettelossa lueteltujen lajikkeiden siementen käyttö sen vuoden 15 päivänä maaliskuuta, jolle tukea myönnetään, lukuun ottamatta Finola- ja Tiborszallasi lajikkeita. Siemenet on varmennettava neuvoston direktiivin 2002/57/EY (6) mukaisesti.
   
   2 artikla
   Muutetaan asetus (EY) N:o 796/2004 seuraavasti:
   
               1)
            
            
               Korvataan 33 artikla seuraavasti:
               ”33 artikla
               1.   Suoriin tukiin oikeutetut hamppulajikkeet ovat direktiivin 2002/53/EY 17 artiklan mukaisesti julkaistussa viljelykasvilajien yleisessä lajikeluettelossa sen vuoden 15 päivänä maaliskuuta, jolle tukea myönnetään, olevia lajikkeita, lukuun ottamatta Finola- ja Tiborszallasi-lajikkeita.
               2.   Tämän asetuksen liitteessä I esitetään menetelmä, jota jäsenvaltioiden on sovellettava asetuksen (EY) N:o 1782/2003 52 artiklan 1 kohdan mukaisesti viljellyn hampun tetrahydrokannabinolipitoisuuden, jäljempänä ’THK-pitoisuus’, määrittämiseksi.
               3.   Jäsenvaltion toimivaltaisen viranomaisen on pidettävä kirjaa THK-pitoisuuden määrityksistä. Kirjanpidossa on oltava kunkin lajikkeen osalta kunkin näytteen THK-pitoisuutta koskevat tulokset kahden desimaalin tarkkuudella ilmaistuna, sovellettu käytäntö, tehtyjen testien määrä, näytteenottoajankohta ja kansallisella tasolla toteutetut toimenpiteet.
               Jos jonkin näytteen THK-pitoisuuden tulokset kuitenkin ylittävät asetuksen (EY) N:o 1782/2003 52 artiklan 1 kohdassa säädetyn pitoisuuden, kyseisen jäsenvaltion on toimitettava komissiolle viimeistään kyseisen markkinointivuoden 15 päivänä marraskuuta kertomus kaikista kyseisen lajikkeen THK-määrityksistä. Kertomuksessa on oltava kunkin lajikkeen osalta kunkin näytteen THK-pitoisuutta koskevat tulokset kahden desimaalin tarkkuudella ilmaistuna, sovellettu käytäntö, tehtyjen testien määrä, näytteenottoajankohta ja kansallisella tasolla toteutetut toimenpiteet.
               4.   Jos jonkin tietyn lajikkeen kaikkien näytteiden keskiarvo ylittää asetuksen (EY) N:o 1782/2003 52 artiklan 1 kohdassa säädetyn THK-pitoisuuden, jäsenvaltioiden on käytettävä kyseisen lajikkeen osalta tämän asetuksen liitteessä I mainittua käytäntöä B seuraavan markkinointivuoden aikana. Käytäntöä on sovellettava seuraavina markkinointivuosina, paitsi jos kaikki tietyn lajikkeen määritystulokset ovat alle asetuksen (EY) N:o 1782/2003 52 artiklan 1 kohdassa säädetyn THK-pitoisuuden.
               Jos jonkin tietyn lajikkeen kaikkien näytteiden keskiarvo ylittää asetuksen (EY) N:o 1782/2003 52 artiklan 1 kohdassa säädetyn THK-pitoisuuden toisena peräkkäisenä vuotena, kyseisen jäsenvaltion on neuvoston direktiivin 2002/53/EY 18 artiklan mukaisesti pyydettävä lupaa kieltää kyseisen lajikkeen kaupan pitäminen. Pyyntö on toimitettava komissiolle viimeistään kyseisen markkinointivuoden 15 päivänä marraskuuta. Kyseinen lajike, jota pyyntö koskee, ei ole oikeutettu suoriin tukiin kyseisessä jäsenvaltiossa seuraavasta vuodesta alkaen.
               5.   Jotta 2, 3 ja 4 kohdassa säädetyt tarkastukset voidaan tehdä, hampun viljelyä on jatkettava tavanomaisissa kasvuolosuhteissa paikallisten vaatimusten mukaisesti vähintään kymmenen päivän ajan päivästä, jona kukinta loppuu.
               Jäsenvaltiot voivat kuitenkin sallia, että hamppu korjataan kukinnan alkamisen jälkeen mutta ennen kuin kukinnan loppumisesta on kulunut kymmenen päivää, jos tarkastajat ilmoittavat kullekin lohkolle edustavat osat, joiden viljelyä on jatkettava vähintään kymmenen päivän ajan kukinnan loppumisesta tarkastusta varten liitteessä I tarkoitetun menetelmän mukaisesti.”
            
         
               2)
            
            
               Poistetaan liite II.
            
         3 artikla
   Muutetaan asetus (EY) N:o 1973/2004 seuraavasti:
   
               1)
            
            
               Korvataan 50 artikla seuraavasti:
               ”50 artikla
               
                  Cannabis sativa L. -lajikkeet
               Asetuksen (EY) N:o 1782/2003 99 artiklan 4 kohdan mukaiseen tukeen oikeutettuja Cannabis sativa L. -lajikkeita ovat direktiivin 2002/53/EY 17 artiklan mukaisesti julkaistussa viljelykasvilajien yleisessä lajikeluettelossa sen vuoden 15 päivänä maaliskuuta, jolle tukea myönnetään, olevat lajikkeet, lukuun ottamatta Finola- ja Tiborszallasi-lajikkeita.”
            
         
               2)
            
            
               Korvataan 56 artiklan 1 kohdan b alakohta seuraavasti:
               
                           ”b)
                        
                        
                           kuiduntuotantoon tarkoitetun hampun osalta direktiivin 2002/53/EY 17 artiklan mukaisesti julkaistussa viljelykasvilajien yleisessä lajikeluettelossa sen vuoden 15 päivänä maaliskuuta, jolle tukea myönnetään, olevien siemenlajikkeiden käyttö, lukuun ottamatta Finola- ja Tiborszallasi-lajikkeita; siementen on oltava neuvoston direktiivin 2002/57/EY mukaisesti varmennettuja.”
                        
                     
         4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Tätä asetusta sovelletaan 1 päivästä tammikuuta 2009 alkavia markkinointivuosia koskeviin tukihakemuksiin.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä marraskuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 270, 21.10.2003, s. 1.
   
      (2)  EUVL L 141, 30.4.2004, s. 1.
   
      (3)  EUVL L 141, 30.4.2004, s. 18.
   
      (4)  EUVL L 345, 20.11.2004, s. 1.
   
      (5)  EYVL L 193, 20.7.2002, s. 1.
   
      (6)  EYVL L 193, 20.7.2002, s. 74”.